section_heading: Klupska karijera
paragraph_text: 2008. godine nogometašu je istekao ugovor s AS Romom te Ferrari kao slobodni igrač dolazi u Genou. Tijekom sezone provedene u dresu Grifona, Matteo se pokazao kao nedisciplinirani igrač zaradivši šest žutih i dva crvena kartona, međutim, bio je i u prvoj postavi trenera Gasperinija. Nakon završetka postojeće sezone, Ferrari pronalazi svoj drugi inozemni angažman, i to u Turskoj. Ondje ga dovodi Bešiktaš koji ga kupuje za 4,5 milijuna eura te potpisuje s njime četverogodišnji ugovor. Genoa je to potvrdila na svojim službenim web stranicama 7. srpnja 2009.